Newsgroup: italia.genova.discussioni
Titolo: E avventue de Pinocchio (Capitolo Terso)

Capitolo Terso
A casa do Geppin a l'ea 'na stansieta ch'a piggiava luxe da 'n
sottoscä A mobilia a no poeiva ëse
 ciù sencia: 'na caréga soppa, un letto sgangheròu e 'n toin tutto
rovinòu.
In scia muagia de fronte se veddeiva 'n camin cö fèugo aççeiso; ma o
fëugo o l'ea dipinto, e vixin au fêugo gh'ea dipinta 'na pugnatta ch'a
boggìva allegramente e a mandava feua 'na nuvia de fumme che o paiva
fumme veo.
Appenn-a intròu in casa Geppin o l'ha piggiòu sûbito i arneixi e o s'è
misso a intarsiâ e a fabricâ o seu marionetto.
-Che nomme ghe mettiò? - o l'ha dïto tra le - veuggio ciammàlo
Pinocchio. Questo nomme o ghe portiâ fortunn-a. Mi ho conosciuo 'na
famiggia intréga de Pinocchi: Pinocchio o poæ, Pinocchia a moæ e
Pinocchi i figgiêu, e tutti se a passavan ben. O ciù ricco o domandava
a limoxina.
Quande o l'ha trouvòu o nomme a o seu marionetto, alloa o l'ha
incomensòu a travaggiâ e sverto o gh'ha fæto sûbito i cavelli, poi a
fronte, poi i êuggi.
Fæti i êuggi, figuræve a seu mäveggia quande o s'é accorto che
l'ammiavan fisso fisso. Geppin, veddendose ammiâ da quelli êuggi de
legno, o s'è quæxi risentìo:
-Êuggiassi de legno, perché m'ammiæ? -
Nisciun o l'ha risposto.
Alloa, doppo i êuggi o gh'ha fæto o naso, ma o naso, appenn-a fæto, o
l'ha incomensòu a cresce, e cresci cresci, o l'è diventòu in pochi
menuti tanto lungo che o no finiva mai.
O pöveo Geppin o fadigàva a retaggiàlo; ma ciù ö retaggiàva e ciù
quello naso despetaddo o diventava lungo.
Doppo o naso o gh'ha fæto a bocca.
Abocca a no l'ea ancon finia de fâ, che o l'ha incomensòu a rïe e a
piggiàlo in gio.
-Finiscila de rïe, o l'ha dîto e o l'ha criòu co a voxe anaggià
Geppin.
Alloa a bocca a l'ha finìo de rïe, ma ha l'ha tiòu feua tutta a
lengua.
Geppin, pe no arraggiâse de ciù, o l'ha fæto finta de no accòrzisene e
o l'ha continuòu a travaggiâ. Doppo a bocca o
gh'ha fæto o mento, poi o collo, poi e spalle, o stèumago, e
brasse e e man.
Appenn-a finie e man, Geppin o l'ha sentìo portàse via a perrucca.
-Pinocchio!... rendime sûbito a mæ perrucca.
EPinocchio, invece o se l'ha missa in testa, restando sotta mëzo
soffocòu.
Sentindose piggiòu in gïo, Geppin o s'è ammagonòu e immalinconìo comme
o no l'ea mai stæto in ta seu vitta e, giandose verso Pinocchio o
gh'ha dïto: - Birba de 'n figgio, no t'ho ancon finio de fâ e zà ti
comensi a mancâ de rispetto a teu poæ! Ma! figgiëu mæ, ma!...
E o s'è asciugòu 'na lagrima.
Restavan sempre da fâ e gambe e i pê.
Quande Geppetto o l'ha finio de faghe i pê, o l'ha sentio arrivàghe un
caso in scia punta do naso.
-Me o merito! - o l'ha dïto alloa pentio. - Doveivo pensàghe primma:
ormai l'è tardi. -
Poi o l'ha piggiòu o marionetto sotto e brasse e o l'ha pösòu in tæra,
in scio pavimento da stansia pe falo caminâ.
Pinocchio o l'aveiva e gambe aggruppæ e o no saveiva mesciàse, e
Geppin ò tegniva pe man pe mostràghe a mette 'n passo derrè a l'atro.
Quande e gambe se son sgranchie, Pinocchio o l'ha incomensòu a camminâ
da solo e a corrï pe a stansia; finché o l'ha infiòu a porta de casa e
o l'é scappòu.
O pòveo Geppin a corrìghe appreuvo sensa poeilo piggià, perché quello
battuso de Pinocchio o l'andava a säti comme 'na levre e, piccando i
seu pê de legno in scio lastrego da stradda, o fava un fracasso comme
vinti pâ de seuccai de paisan.
-Piggilo! Piggilo! - o criàva Geppin; ma e gente che ean pe stradda,
ammiando questo marionetto de legno che o corriva comme 'n cavallo da
corsa, se fermavan incantæ e rïeivan da no poeise fermâ.
Ä fin, e pe fortunn-a, l'é arrivòu un carabinê che, sentindo tutto
quello bordello e credendo che se trattesse de 'n cavallo scappòu de
man a o padron, o s'é ciantòu con coraggio a gambe larghe in mëzo a
stradda con l'animo deciso a fermàlo a scanso de disgrassie cìù
grosse.
Ma Pinocchio quande o l'ha visto da distante o carabinê ciantòu in
mëzo a stradda, o l'ha pensòu de passäghe in mëzo a e gambe, invece o
l'ha fæto fiasco.
O carabinê, sensa manco mesciàse, o l'ha piggiòu façilmente pe o naso
(o l'ea 'n naso lungo che o paiva fæto apposta pe ese acciappòu dai
carabinê) e o l'ha consegnòu in te man de Geppin che, o voeiva daghe
sûbito 'na bonn-a tìata de oëgie. Ma figuræve comme o l'é arestòu
quande, in to çercàghe e oëgie o no n' ha trovæ e savei perché?
Perché, in ta premùa de scolpî, o s'ea ascordòu de faghele.
Alloa o l'ha piggiòu pe o collo e, mentre ö riportava inderrê, o gh'ha
dïto arraggiòu scrollando severamente a testa:
-Andemmo a casa e ti veddiæ che faiemo i nostri conti. -
Pinocchio a questa antifona, o s'é cacciòu pe tæra e o no l'ha ciù
vosciuo camminà. Intanto i cuìosi e i pelladroin incomensavan a
fermase lì in gio a fâ cabanna.
Chi ne dixeiva unn-a, chi 'n'atra.
-Pöveo marionetto - dixeiva quarchedun - o l'ha raxòn a no voei
ritornâ a casa. Chi sà comme ö picchieiva quell' omasso de Geppin. -
E i atri azzunzeivan malignamente:
-Quello Geppin o pä un galantommo, ma o l'é un veo aguzzin co-i
figgiêu. Se ghe lascian quello pöveo marionetto tra e man o l'é bon de
falo a tocchi.
Insomma, tanto han dïto e tanto han fæto, che o carabinê o l'ha misso
in libertæ Pinocchio e o l' ha portòu in prexon quello pöveo ommo de
Geppin. Che, no avendo parolle pe discolpase, o cianzeiva comme 'n
vitellin e in to andâ a prexon o borbog-giava: - Desgrassiòu figgiêu!
E pensâ che ho giaminòu tanto a fâne in bravo marionetto! Ma me stà
ben, doveivo pensâghe primma. -
Quello che vegne doppo a l' é 'na foa da no poei credde, e a contiò in
atn capitoli.
Act

 Act
non vedo l'ora...
Sara

 ha scritto nel messaggio
news:7pB57.6139$VO5.2...@news.infostrada.it...

arf arf arf petta che è una fatica bestiale digitare tutti quegli
accenti con il tastierino (Angelo ma come faiiiiiiiii)
Act :-)

 accenti con il tastierino (Angelo ma come faiiiiiiiii)
No me n'accorzo manco ciù,
o fasso istintivamente.
Pensa che tanto che digito co 'na man,
con l'ätra tegno 'n gotto de vin, eh,eh,eh ... ;-)
--
Ciao  :-)
Angelo
A mæ patria a l'é Zena, a "Superba"!
¤º°`°º¤ø,¸¸,ø¤º°`°º¤øø¤º°`°º¤ø,¸¸,ø¤º°`

 con l'ätra tegno 'n gotto de vin, eh,eh,eh ... ;-)
gundunasso de in louasso :-)
Act